**PAZIŅOJUMS PAR KAPITĀLSABIEDRĪBAS DALĪBNIEKU SAPULCES PIEŅEMTIEM LĒMUMIEM**

Pamatojoties uz LR Komerclikumu 213.panta 3.daļu un LR likuma „Publiskas personas kapitāla daļu un kapitālsabiedrību pārvaldes likuma” 66.pantu, 2020.gada 19.februārī Daugavpils pilsētas domē  Kr.Valdemāra ielā 1, Daugavpilī, plkst. 9.00 tika sasaukta kapitālsabiedrības dalībnieku sapulce, ar sekojošu darba kārtību, kurā tika pieņemti sekojoši lēmumi:

1. **Dalībnieku sapulces sekretāra (protokolētāja) iecelšana;**

Atbilstoši Publiskas personas kapitāla daļu kapitālsabiedrību pārvaldības likuma 76.panta otrajai daļai, **kapitāla daļu turētāja pārstāvis nolemj:**

par kapitāla daļu sapulces sekretāri (protokolētāju) iecelt Jefrosiniju Tukāni.

1. **Par 2020.gada budžeta plāna apstiprināšanu.**

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 65.panta otro daļu, 76.panta trešo daļu un Domes 2020.gada 30.janvāra lēmumu Nr.43 apstiprināto noteikumu Nr.1 „Kapitālsabiedrību un kapitāla daļu pārvaldības kārtība” 14.punktu,**kapitālu daļu turētāja pārstāvis nolēma:**

Apstiprināt pašvaldības SIA „Sadzīves pakalpojumu kombināts” budžeta plānu 2020.gadam.

1. **Par 2020.gada rīcības plāna apstiprināšanu.**

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta pirmo daļu, 65.panta otro daļu, 76.panta trešo daļu un Domes 2020.gada 30.janvāra lēmumu Nr.43 apstiprināto noteikumu Nr.1 „Kapitālsabiedrību un kapitāla daļu pārvaldības kārtība” 14.punktu, **kapitālu daļu turētāja pārstāvis nolēma:**

Apstiprināt pašvaldības SIA „Sadzīves pakalpojumu kombināts” rīcības plānu 2020.gadam.

1. **Par PSIA darbinieku atlīdzības noteikšanas svarīgāko nosacījumu pabalstu un kompensāciju izmaksai, izdevumu segšanai, prēmēšanai un citādai materiālajai stimulēšanai, mēnešalgu (darba algu) maksimālo apmēru, kā arī citu ierobežojošo nosacījumu saskaņošanu jaunajā redakcijā.**

Pamatojoties uz Publiskas personas kapitāla daļu kapitālsabiedrību pārvaldības likuma 14.panta pirmo daļu, 66.panta otro daļu un Domes 2020.gada 30.janvāra lēmumu Nr.43 apstiprināto noteikumu Nr.1 „Kapitālsabiedrību un kapitāla daļu pārvaldības kārtība” 20.punktu, Domes 2015.gada 6.maija noteikumu “Par kapitālsabiedrību valdes locekļu un darbinieku atlīdzību” (apstiprināti ar Domes priekšsēdētāja 2015.gada 6.maija rīkojumu Nr.116) 9.punktu, kā arī ņemot vērā ar Domes 2015.gada 2.oktobra rīkojumu Nr.260 apstiprinātos ieteikumus „Vienotu kritēriju izstrādāšanai un piemērošanai kapitālsabiedrību darbinieku atlīdzības noteikšanai, izmaiņu pamatojumam un kontrolei”, **kapitāla** **daļu turētāja pārstāvis nolemj:**

Saskaņot PSIA darbinieku atlīdzības noteikšanas svarīgākos nosacījumus pabalstu un kompensāciju izmaksai, izdevumu segšanai, prēmēšanai un citādai materiālai stimulēšanai, mēnešalgu (darba algu) maksimālos apmērus, kā arī citus ierobežojošos nosacījumus jaunajā redakcijā.